open-index/open-wikipedia-markdown huggingface dataset:
פטר בויוביץ'

**פטר בּוֹיוֹבִיץ**' (בסרבית קירילית: **Петар Бојовић**; 16 ביולי 1858, מישביצ'י, נסיכות סרביה, האימפריה העות'מאנית – 19 בינואר 1945, בלגרד, יוגוסלביה הדמוקרטית פדרלית), היה מרשל סרבי, שכיהן כמפקד הארמייה הראשונה של צבא סרביה בחזית המקדונית במלחמת העולם הראשונה ובהמשך כיהן כראש המטה הכללי של ממלכת יוגוסלביה.

## תחילת הקריירה
בויוביץ' נולד למשפחה קשת יום בכפר מישביצ'י שבדרום סרביה. תקופת שקיעתה של האימפריה העות'מאנית אשר רשמית שלטה בנסיכות האוטונומית, לוותה במשבר כלכלי חריף ומשפחתו של בויוביץ' נאלצה להגר לבלגרד כדי להתפרנס. ב-6 באוקטובר 1875 התקבל לאקדמיה הצבאית הסרבית והוכשר למקצועות הארטילריה. בויוביץ' נלחם כצוער במלחמה העות'מאנית-סרבית (1876) ובהמשך כקצין ארטילריה במלחמה העות'מאנית רוסית (1877-1878). הוא נלחם במלחמת בולגריה–סרביה (1885) ולאחריה מונה לראש מטה של אוגדה. ב-30 באוגוסט 1893 הועלה לדרגת מייג'ור-ג'נרל וב-1901 מונה למפקד אוגדת "מוראבה" של הצבא הסרבי. במלחמת הבלקן הראשונה כיהן בויוביץ' כראש המטה של הארמייה הראשונה ולאחריה נשלח כאחד מנציגי סרביה לוועידת השלום בלונדון.

## מלחמת העולם הראשונה
במלחמת העולם הראשונה כיהן בויוביץ' כמפקד הארמייה הראשונה אשר נטלה חלק פעיל במערכה על סרביה. ב-6 באוקטובר 1914 השתתפו כוחותיו בקרב דרינה במהלכו הצליחו לבלום את התקדמות כוחות האימפריה האוסטרו-הונגרית, אך במחיר אבדות כבדות. במהלך הקרב נפצע בויוביץ' קשה ונאלץ לשהות בתקופת החלמה ושיקום ממושכות. במקומו מונה לפקד על הארמייה הגנרל ז'יוויין מישיץ'. בנובמבר 1915 חזר בויוביץ' לפיקוד על הארמייה הראשונה והצליח לעכב את התקדמות צבא ממלכת בולגריה, הישג שאיפשר לצבא וההנהגה הסרבים להתארגן באופן מסודר יחסית לנסיגה דרך אלבניה. ב-12 בינואר 1916 מונה לסגן הרמטכ"ל הסרבי, אך בגלל מתיחות קשה מול מפקד החזית הגנרל אדולף גיומא, הודח מתפקידו בראשית 1918. רק לאחר מינויו של הגנרל לואי פראנשה ד'אספרה הוחזר בויוביץ' לשירות פעיל ופיקד שוב על הארמייה הראשונה. בויוביץ' השתתף עם כוחותיו במתקפת כוחות מדינות ההסכמה לאורך עמק הווארדאר שהובילה לתבוסת מעצמות המרכז וכניעת ממלכת בולגריה. ב-26 בספטמבר זכה לתואר וויווד על חלקו בשחרור סרביה.

## שלהי הקריירה ואחריתו
ב-1921 התמנה לראש המטה הכללי של ממלכת יוגוסלביה ובשלהי 1922 פרש משירות פעיל. בראשית מלחמת העולם השנייה מונה בויוביץ' על ידי המלך פטר השני כעוזר מיוחד לראש המטה הכללי של הממלכה, אך מפאת גילו היה תפקידו סמלי בלבד. בויוביץ' הלך לעולמו בינואר 1945 והוא בן 86 שנים.

## ראו גם
* המערכה על סרביה במלחמת העולם הראשונה

## לקריאה נוספת
* H. Collinson Owenחזית סלוניקי ומה שאחריה-הזירה הצדדית שסיימה את המלחמה הגדולה, באתר www.archive.org, .

## קישורים חיצוניים

* 

## הערות שוליים

קטגוריה:מרשלים סרבים
קטגוריה:החזית המקדונית במלחמת העולם הראשונה
קטגוריה:אנשי צבא סרבים במלחמת העולם הראשונה
קטגוריה:אנשי צבא יוגוסלבים
קטגוריה:מלחמת הבלקן הראשונה: אישים
קטגוריה:המלחמה העות'מאנית-רוסית (1877–1878): אישים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מעוטרי צלב המלחמה
קטגוריה:מעוטרי עיטור גיאורגי הקדוש
קטגוריה:חברי מסדר פרנץ יוזף
קטגוריה:ילידי 1858
קטגוריה:נפטרים ב-1945
ואלרי בריסקו-הוקס

**ואלרי אן בריסקו-הוקס** (באנגלית: **Valerie Ann Brisco-Hooks**; נולדה ב-6 ביולי 1960) היא אתלטית עבר אמריקאית, היא אלופה אולימפית (לוס אנג'לס 1984) בעלת 3 מדליות זהב. היא האתלטית הראשונה בהיסטוריה שזכתה הן בריצת 200 מטר והן בריצת 400 מטר במדליית זהב באותה אולימפיאדה. בעלת התוצאה ה-12 בטיבה בעולם בריצת 400 מטר בכל הזמנים.

## ביוגרפיה
בריסקו-הוקס נולדה בגרינווד, מיסיסיפי. היא התאמנה בקבוצתו של בוב קרסי.

### אלופה אולימפית
באולימפיאדת לוס אנג'לס (1984) זכתה בריסקו-הוקס בשלוש מדליות זהב, בריצת 200 מטר בשיא אולימפי ואמריקאי חדש של 21.81 שניות, לפני בת ארצה פלורנס גריפית ג'וינר (22.04 שניות) ומרלין אוטי מג'מייקה (22.09 שניות), בריצת 400 מטר בשיא אולימפי ואמריקאי חדש של 48.83 שניות (התוצאה הרביעית בטיבה בכל הזמנים), לפני בת ארצה צ'נדרה צ'יזבורו (49.05 שניות) וקתי סמולווד-קוק מבריטניה (49.43 שניות) ובריצת שליחות 4x400 מטר בשיא אולימפי חדש נוסף של 3:18.29 דקות, לפני קנדה (3:21.21 דקות) ומערב גרמניה (3:22.98 דקות).

בתחרות אתלטיקה שנערכה בציריך, שווייץ ב-21 באוגוסט 1985 ניצחה בריסקו-הוקס באותו היום בריצת 100 מטר בתוצאה של 11.01 שניות את מרליס גר ממזרח גרמניה ובריצת 200 מטר בתוצאה של 21.98 שניות את שיאנית העולם מריטה קוך אף היא ממזרח גרמניה. יומיים לאחר מכן, בתחרות אתלטיקה שנערכה במערב ברלין גרמניה היא ניצחה בריצת 400 מטר בתוצאה של 49.56 שניות.

בתחרות אתלטיקה שנערכה בווסטווד במאי 1986 קבעה בריסקו-הוקס בריצת 100 מטר שיא אישי של 10.99 שניות. בתחרות גראנד פרי שנערכה בספטמבר רומא אותה שנה היא ניצחה בריצת 200 מטר בתוצאה של 22.30 שניות וסיימה שנייה אחרי קוך בריצת 400 מטר בתוצאה של 50.21 שניות.

באליפות העולם שנערכה ברומא, איטליה בשנת 1987 זכתה בריסקו-הוקס במדליית ארד בריצת שליחות 4x400 מטר בתוצאה של 3:21.04 דקות, אחרי מזרח גרמניה (3:18.63 דקות) וברית המועצות (3:19.50 דקות).

באולימפיאדת סיאול (1988) זכתה בריסקו-הוקס במדליית כסף בריצת שליחות 4x400 מטר בשיא אמריקאי חדש של 3:15.51 דקות, אחרי ברית המועצות שקבעה שיא עולם חדש של 3:15.18 דקות ולפני מזרח גרמניה (3:18.29 דקות). התוצאה שקבעה הנבחרת האמריקאית הייתה אף היא טובה משיא העולם הקודם. בנוסף, היא סיימה במקום הרביעי בריצת 400 מטר בתוצאה של 50.16 שניות, המנצחת הייתה אולגה בריזגינה מברית המועצות שקבעה שיא אולימפי חדש של 48.65 שניות ולא הצליחה להגן על תוארה. בשלב חצי הגמר היא קבעה תוצאה של 49.90 שניות.

בריסקו-הוקס פרשה מתחרויות בשנת 1991, היא נשואה לשחקן ה-NFL אלווין הוקס.

## שיאיה האישיים
### אצטדיון
*ריצת 100 מטר: 10.99 שניות (1986)
*ריצת 200 מטר: 21.81 שניות (1984)
*ריצת 400 מטר: 48.83 שניות (1984)

## קישורים חיצוניים

* sports123.com 
* מאמר על ואלרי בריסקו-הוקס באולימפיאדת לוס אנג'לס
* מאמר על ואלרי בריסקו-הוקס אחרי אולימפיאדת לוס אנג'לס ועד סיום הקריירה

## הערות שוליים

קטגוריה:אמריקאים ילידי מיסיסיפי
קטגוריה:אצניות אמריקאיות
קטגוריה:אתלטיות באולימפיאדת לוס אנג'לס (1984)
קטגוריה:אתלטיות באולימפיאדת סיאול (1988)
קטגוריה:אלופות אולימפיות אמריקאיות: אתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות אולימפיות: ריצת 200 מטרים
קטגוריה:אלופות אולימפיות: ריצת 400 מטרים
קטגוריה:מיסיסיפי: אתלטים
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
סנטה מריה דל נרנקו

**כנסיית סנטה מריה דל נרנקו** (בספרדית: **Iglesia de Santa María del Naranco**, באסטורית: **Ilesia de Santa María'l Narancu**) היא כנסייה קתולית אסטורית בעלת ארכיטקטורה טרום-רומנסקית הממוקמת על שיפולי הר נרנאקו, כ-3 קילומטרים מאוביידו, שבצפון ספרד. רמירו הראשון, מלך האסטורים הורה לבנות אותה כארמון מלכותי כחלק מקומפלקס גדול בהרבה שכולל גם את כנסיית סן מיגל דה ליליו אשר ממוקמת 100 מטר ממנה. היא הושלמה ב-848. המבנה הוסב להיותו כנסייה בסוף המאה ה-13. הכנסייה הוכרזה כאתר מורשת עולמי על ידי אונסק"ו בשנת 1985.

## מבנה
הכנסייה עצמה אינה כמו אף בניין בן התקופה שאנו מכירים. בפועל היא מבנה בסגנון פורטיקו, אם ניתן בכלל לנכס מושג כזה למבנה נוצרי דתי. עד כמה שניתן להבין מממצאים ארכאולוגיים, המזבח היה ממוקם באחת המרפסות ועל כן נראה שהתפילה התנהלה מחוץ למבנה. ההבדל הגדול הוא שעושה רושם שהייתה כניסה צידית וחלק מהמתפללים קיבלו כניסה לחלק הפנימי של המבנה. הקישוט הפנימי שונה אף יותר ממודלים קלאסיים כמו המתאר החיצוני. על הקירות הפנימיים ישנם עיטורים תמוהים אשר מהם בוקעות צלעות הבניין. כמו כן עמודי התווך בנויים בסגנון שונה מאוד מהאפייני לתקופה ולאופי הכללי של המבנה.

## קישורים חיצוניים

* 

קטגוריה:ספרד: כנסיות
קטגוריה:אוביידו
BA-64

**BA-64** (ברוסית: **Бронеавтомобиль 64**; בעברית: **רכב ממוגן 64**) היא שריונית שפותחה בברית המועצות ושימשה בצבא האדום במהלך מלחמת העולם השנייה.

השריונת בעלת הנעה 4X4, ושימשה בעיקר למטרות סיור וקישור. ה-BA-64 שירת בצבא ברית המועצות החל מ-1942 עד לשנות ה-60, כאשר סך בכל נוצרו בסביבות ה-9,100 כלים מהגרסאות השונות של ה-BA-64.

## פיתוח
ימין|ממוזער|150px|ה-''Sd.Kfz.222'' הגרמני בעל הדמיון העיצובי ל-''BA-64''.
עד לפיתוח ה-BA-64 בשנת 1942, הרכבים המשוריינים הקיימים בצבא ברית המועצות כמו ה-BA-20 היו מיושנים, בעלי מיגון קל מדי אשר לא עמדו בסטנדרטים של מלחמת העולם השנייה כאשר נאלצו להתמודד עם הרק"ם הגרמני.

עבודת הפיתוח על ה-BA-64 החלה ביולי 1941, חודש בלבד אחרי פלישת הצבא הגרמני לברית המועצות במבצע ברברוסה כאשר עלה צורך מיידי בפיתוח רק"ם סיור קל שיעמוד בסטנדרטים העדכניים. פיתוח ה-BA-64 נעשה על ידי חברת גא"ז שנשענה על רכב השטח GAZ-64 ובהשראת המשוריינים הגרמנים שהצבא הרוסי פגש בשדה הקרב, במיוחד ה-Sd.Kfz. 222, ממנו נפל כלי אחד שלל והגיע לחברת GAZ.

ב-9 בינואר 1942 חברת גא"ז הפיקה אב טיפוס ראשון לרכב המשוריין בשם הראשוני שלו: אובייקט 64-152. ב-14 במרץ 1942, לאחר ניסויי שטח של הצבא ומספר תיקונים, התקבל הכלי לצבא הסובייטי בשם BA-64 כאשר כבר ביולי באותה השנה הגיעו הכלים הראשונים לחזית המזרחית לטבילת אש ראשונה.
ה-BA-64 הוכיח את עצמו בשדה הקרב כרכב סיור אמין בעל רמת מיגון טובה, במיוחד הוכיח את עצמו ה-BA-64 בלחימה אורבנית, זאת הודות לזווית ההגבהה הגבוהה של המקלע שהיה מסוגל להגיע לקומות העליונות של מבנים.

## גרסאות
* **BA-64**: הדגם הראשוני המבוסס על רכב השטח GAZ-64 אשר שימש כרק"ם סיור.
** **BA-64B**: גרסה המבוססת על ה-GAZ-67 בעלת שדרוגים למערכת ההינע ובולמי הזעזועים, כמו גם שיפור במיגון הצדדי.
** **BA-64V**: גרסה אשר שימשה להתניידות על גבי מסילות רכבת.
** **BA-64G**: גרסה שפותחה כדי לשלב התניידות רגילה (כבישים ושטח) ונסיעה על גבי מסילות רכבת, לשם כך הותקנו ארבע גלגלי רכבת, אחד לצד כל צמיג והכלי היה מסוגל לעבור מהצמיג לגלגל הרכבת כאשר היה צורך בכך.
** **BA-64D**: גרסה בעלת צריח משופר ומחוזק על מנת להרכיב את המקלע הכבד DShK בעל קליבר של 12.7 מ"מ.
** **BA-64E**: גרסת הכלי שפותחה כדי להסיע מספר גדול יותר של לוחמים, כך על ידי בנייה מחדש של החלק האחורי של הכלי הורחב מספר הלוחמים בצוות ל-6.
****BA-64Z**: גרסה להתניידות בתנאי שלג בה הוחלפו הצמיגים במערכת של זחלים בחלק האחורי ומגלשיים בחלק הקדמי.

## קישורים חיצוניים

* פירוט ה-BA-64 על כל דגמיו באתר בטלפיילד .

## הערות שוליים

קטגוריה:שריוניות סובייטיות
קטגוריה:אמצעי לחימה סובייטיים במלחמת העולם השנייה
קטגוריה:כלי רכב שהושקו ב-1942
קטגוריה:כלי רכב גא"ז
קטגוריה:רכבי סיור
המשטרה הפדרלית של אוסטריה

ממוזער|ניידת המשטרה הפדרלית של אוסטריה מסוג Audi A6
[ממוזער|ניידת המשטרה הפדרלית של אוסטריה מסוג [סקודה קודיאק]]
**המשטרה הפדרלית של אוסטריה** (גרמנית: **Bundespolizei**) היא משטרה פדרלית באוסטריה שנוסדה ב-1 ביולי 2005 ומהווה לגוף השיטור הפדרלי הלאומי העיקרי במדינה לענייני אכיפת חוק ושמירה על הסדר הציבורי.
## היסטוריה
עד שנת 2005 המשטרה הפעילה כוחות שיטור בערים הגדולות, כוינה הבירה, זלצבורג וגראץ. ב-2004 ממשלת אוסטריה הסכימה לאגד שני כוחות משטרה עם השירות לחקירות פשיעה, כוח השיטור לביטחון הציבור והז'נדרמריה האוסטרית.
## מבנה
המשטרה כפופה למשרד הפנים הפדרלי (Bundesministerium für Inneres) וכוללת 9 פיקודים מחוזיים.
*פיקוד משטרת המדינה של וינה (Landespolizeikommando Wien)
*פיקוד משטרת המדינה של זלצבורג (Landespolizeikommando Salzburg)
*פיקוד משטרת המדינה של טירול (Landespolizeikommando Tirol)
*פיקוד משטרת המדינה של וורארלברג (Landespolizeikommando Vorarlberg)
*פיקוד משטרת המדינה של שטאיירמארק (Landespolizeikommando Steiermark)
*פיקוד משטרת המדינה של אוסטריה עילית (Landespolizeikommando Oberösterreich)
*פיקוד משטרת המדינה של אוסטריה תחתית (Landespolizeikommando Niederösterreich)
*פיקוד משטרת המדינה של קורינתיה (Landespolizeikommando Kärnten)
*פיקוד משטרת המדינה של בורגנלנד (Landespolizeikommando Burgenland)
*אקדמיית הביטחון (Sicherheitsakademie, SIAK)
*מרכזי האימון של כוחות הביטחון (Bildungszentren der Sicherheitsexekutive, BZS)
*משטרת האוויר

## ראו גם
*יחידת קוברה
*ז'נדרמריה (אוסטריה)
*DSN - שירות הביטחון והביון האוסטרי. יורש BVT שקדם לו
*המשטרה הפיננסית
*משמר המשפט

## קישורים חיצוניים

* 

קטגוריה:אוסטריה: ארגונים משטרתיים
קטגוריה:משטרות פדרליות
מנחם גוטמן

**מנחם** (**חמי**) **בן-ציון גוטמן** (נולד ב-13 בנובמבר 1936) הוא ביופיזיקאי ישראלי, פרופסור אמריטוס במחלקה לנוירובילוגיה בפקולטה למדעי החיים באוניברסיטת תל אביב. גוטמן הוא חבר האקדמיה האירופית למדעים, סופר וצייר.

## קורות חייו
גוטמן נולד בתל אביב לצייר והסופר נחום גוטמן ולאשתו דורה. סבו שנפטר לפני שנולד היה הסופר ש. בן ציון, ושמו האמצעי ניתן לו לזכרו. את שנות ילדותו בילה בתל אביב, שם ינק את אהבת הציור והכתיבה מאביו. 
גוטמן היה חניך השומר הצעיר (גדוד יחיעם, קן צפון) ובוגר תיכון חדש בתל אביב. בשנת 1954 התגייס לגדוד 88 של הנח"ל המוצנח ובמהלך שירותו הסדיר השתתף בפעולות התגמול ובמלחמת סיני (מבצע קדש). כמו כן, היה רועה צאן בקיבוץ מגן. לאחר שחרורו משירות סדיר, גוטמן שרת כחייל מילואים בסיירת שריון במלחמת ששת הימים ובמלחמת יום הכיפורים, בה נפצע במהלך הקרבות. גוטמן נישא לרות דים בשנת 1960, ונולדו להם שני ילדים, גילי וגיורא.

בשנת 1957, גוטמן החל לימודיו לתואר במיקרוביולוגיה במכון האוניברסיטאי למדעי הטבע באבו כביר, שהיווה את הבסיס להקמתה של אוניברסיטת תל אביב, והוא סיים את לימודיו לתואר שני בשנת 1961. לאחר סיום הלימודים, גוטמן נרשם ללימודי דוקטורט בביוכימיה בבית הספר לרפואה באוניברסיטה העברית בירושלים, בהנחיית פרופ' י' אבי-דור, על-אף שאת המחקר ביצע בפועל במכון למחקר ביולוגי בנס ציונה. במהלך לימודיו, החל משנת 1960, שימש כמדריך בבית הספר לכימיה באוניברסיטת תל אביב. לאחר שסיים את לימודי הדוקטורט, הוא פנה ללימודי פוסט-דוקטורט באוניברסיטת קליפורניה בסן פרנסיסקו אצל פרופ' תומאס סינגר (Thomas P. Singer).

ב-1971 חזר גוטמן לישראל והקים מעבדת מחקר במחלקה לביוכימיה באוניברסיטת תל אביב. בראשית דרכו, חקר אנזימים מיטוכונדריאלים וביצע אנליזות קינטיות לאנזימים שונים. בשנת 1979, גוטמן פיתח, יחד עם פרופסור דני הופרט מבית הספר לכימיה, מערכת למעקב אחר מעברי פרוטונים בין מולקולות לממס בתמיסה. המערכת הניסויית התבססה על עירור של מולקולות צבע שהוביל לשחרור של פרוטון לתמיסה. התצפיות הניסוייות התבססו על שינויים מהירים (מיקרושניות) ומהירים מאוד (פיקושניות) בספקטרום הבליעה והפלואורסצנציה של התמיסה, שנותחו באמצעות אינטגרציה של משוואות קצב דיפרנציאליות. מדידות אלו שימשו בעיקר כדי לחקור את האתרים הפעילים של חלבונים, המרחב הבין-ממברנלי של ממברנות מרובות שכבות, הסביבה המימית של מיצלות הפוכות ושכבת הסולבציה של חלבונים (מולקולות המים הנמצאות בסמוך לחלבונים). גוטמן פרסם לאורך השנים למעלה מ-150 מאמרים מדעיים והדריך כ-50 תלמידים לתארים מתקדמים.

בשנת 2002 נבחר גוטמן לאקדמיה האירופית למדעים.

ביום העצמאות ה-61 לישראל נמנה עם מדליקי המשואות בטקס הדלקת המשואות.

## ספרי ילדים שפרסם
מנחם גוטמן פרסם שני ספרי ילדים:
* **שמלת הקסמים** עם תמר ברגמן, 1981, הוצאת כתר
* **הנסיכה, הדרקון והחור**, 1985, הוצאת מסדה

## קישורים חיצוניים

* 
* אתר הבית של פרופסור חמי גוטמן במחלקה לביוכימיה של אוניברסיטת תל אביב
* 
* 
* 

## הערות שוליים

קטגוריה:סגל אוניברסיטת תל אביב: נוירוביולוגיה, ביוכימיה וביופיזיקה
קטגוריה:ביופיזיקאים ישראלים
קטגוריה:ביוכימאים ישראלים
מנחם
קטגוריה:בוגרי תיכון חדש
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בעלי תואר דוקטור מהאוניברסיטה העברית בירושלים
קטגוריה:אנשי היישוב ילידי הארץ
קטגוריה:משיאי משואה ביום העצמאות: 2009
קטגוריה:ישראלים שנולדו ב-1936
יחידת קוברה

**יחידת קוברה** (בגרמנית: **Einsatzkommando Cobra**) היא יחידת מבצעים טקטית למלחמה בטרור שכפופה למינהל הכללי לביטחון הציבור של משרד הפנים האוסטרי.

## היסטוריה
היחידה הוקמה ב-1978 והייתה ידועה בשם יחידת הז'נדרמריה (GEK, Gendarmerieeinsatzkommando). היחידה פעלה כדי להגן על אזרחי אוסטריה וכדי למנוע מתקפות טרור על אדמתה. משימה זו הוטלה על היחידה כמסקנה בעקבות טבח הספורטאים הישראליים באולימפיאדת מינכן 1972 והפיגועים בשנות השבעים באוסטריה כנגד מטרות יהודיות וישראליות. ב-2002 שונה שם היחידה ל"יחידת קוברה".

היחידה השתתפה במבצעי חילוץ בני ערובה מבית הכלא גראץ קארלאו ב-1996. ב-17 באוקטובר 1996 חילצה יחידת קוברה חטופים ממטוס, כשכלי הטיס עדיין היה באוויר. ארבעה קצינים מהיחידה ליוו אסירים מהעיר לאגוס, בירת ניגריה, במטוס טופולב 154 בטיסת איירופלוט. במהלך הטיסה אחד מהניגרים איים בסכין על צוות תא הטייס ותבע לנחות בגרמניה או דרום אפריקה, רביעיית הלוחמים השתלטה על האיש והעבירה אותו לידי הרשויות בנחיתה. לקצינים הוענק עיטור מיוחד מטעם הנשיא הרוסי, ולדימיר פוטין.

## קישורים חיצוניים

* 
* מידע על הכוחות המיוחדים האוסטריים
* יחידת קוברה באתר משרד הפנים האוסטרי

קטגוריה:אוסטריה: ארגונים משטרתיים
קטגוריה:וינר נוישטאדט
המשטרה הפדרלית של אוסטרליה

**המשטרה הפדרלית ב[[אוסטרליה]]** (באנגלית: The **Australian Federal Police**, בראשי תיבות: **AFP**) הוקמה ב-19 באוקטובר 1979 כיורשת למשטרת הקהילייה, משטרת טריטוריית הבירה האוסטרלית ולשכת הסמים הפדרלית של אוסטרליה. המשטרה הפדרלית כפופה למשרד הפנים והתובע הכללי האוסטרלי ועד נובמבר 2007 הייתה כפופה למשרד המשפטים והמכס.

## משימות
המשטרה הפדרלית אחראית על:
*הגנת האינטרסים הלאומיים של אוסטרליה מפני פשיעה חמורה במדינה ומחוצה לה;
*הענקת שירותי שיטור בעיר הבירה ובאיים הסמוכים לאוסטרליה;
*אבטחת בכירי הממשל באוסטרליה;
*מפקד המשטרה הוא היועץ הראשי של ממשלת אוסטרליה בענייני משטרה;
*מאבק בסחר לא חוקי בסמים;
*מאבק בהברחה מאורגנת של בני אדם, למטרות זנות או ניצול אנוש;
*מאבק בהונאה חמורה;
*אספקת מידע נכון אודות פשעי היי טק ומאבק בהם;
*חקירה, מניעה ומאבק בטרור;
*מאבק בהלבנות הון ופשע מאורגן;

## מבנה
### צוותים משולבים ללוחמה בטרור
הצוותים המשולבים ללוחמה בטרור הם קציני מודיעין המנהלים חקירות למניעת טרור ואלימות קיצונית בכל טריטוריה ומדינה באוסטרליה.

### מרכז מאגר הנתונים לפצצות
מרכז מאגר הנתונים לפצצות הוא המקור העיקרי למודיעין בתחום שימוש לא מורשה בחומרי נפץ. המרכז מספק דו"ח סטטיסטי מדי שנה על כל תקריות הנפץ. פועלת מאז 1978.

### המרכז לפשעי היי טק
הוא יחידת הסייבר הלאומית של אוסטרליה, הנאבקת בפשעי מחשב ופועלת בשיתוף פעולה עם ארגון הביון והביטחון האוסטרלי (Australian Security Intelligence Organisation) ומינהל האותות האוסטרלי (Australian Signals Directorate). המרכז אחראי לתיאום בין ארגוני אכיפת החוק לצורך מאבק בפשעי מחשב ואבטחת תשתיות מחשוב ממשלתיות.

### מכללת המשטרה הפדרלית האוסטרלית
ממוזער|מבנה המכללה 
מכללת המשטרה הפדרלית (Australian Federal Police College) מהווה את מתקן האימונים של המשטרה.

### לשכת הסמים הפדרלית
לשכת הסמים הפדרלית של אוסטרליה (Federal Bureau of Narcotics) היא הארגון המרכזי באוסטרליה למאבק בסחר בסמים והיא חלק מהמשטרה הפדרלית.

ב-1969 ייסד ראש ממשלת אוסטרליה, ג'ון גורטון, את הוועדה הלאומית למאבק בתפוצת הסמים (National Standing Control Committee on Drugs of Dependence). אלן קרמודי, היה יו"ר הוועדה הראשון. קרמודי היה מנהל המכס האוסטרלי והוא הקים את לשכת הסמים (Narcotics Bureau) אגף במכס שתכליתו להילחם בסמים ברמה הלאומית. לשכת הסמים הפדרלית הוכפפה בספטמבר 1979 למשרד המשפטים האוסטרלי וכעבור זמן קצר הפכה לחלק מהמשטרה הפדרלית של אוסטרליה.

## ראשי המשטרה הפדרלית
הקצין הבכיר ביותר במשטרה הוא הנציב (Commissioner).
 

## סוכנויות דומות במדינות אחרות

## קישורים חיצוניים

* 

* אודות לשכת הסמים הפדרלית של אוסטרליה 

## הערות שוליים

קטגוריה:אוסטרליה: צבא וביטחון
קטגוריה:משטרות פדרליות
המשטרה הפדרלית של בלגיה

ממוזער|ניידות משטרה בבריסל
**המשטרה הפדרלית של בלגיה** (בהולנדית: **Federale Politie**; בצרפתית: **Police Fédérale du Belgique**) היא משטרת בלגיה וארגון אכיפת חוק בבלגיה שנוסד ב-7 בדצמבר 2001. המשטרה הוקמה מתוך סדרת ארגונים שקדמו לה: הז'נדרמריה; חילות הצבא של משרד הפנים הבלגי והמשטרה המשפטית הפדרלית. המשטרה הפדרלית הבלגית אחראית לביטחון פנים במדינה כאשר מפקד המשטרה הוא הנציב הכללי שאחראי לשלוש המחלקות המבצעיות העיקריות בארגון:
*המשטרה האדמיניסטרטיבית
*יחידת התמיכה המבצעית
*ממוזער|מכתז"יתהמחלקה לחקירות פשיעה – המשטרה המשפטית

## מבנה
ממוזער|שוטרים בלגים רכובים על אופנועי BMW R1100RT|250x250 פיקסלים
250px|ממוזער|סירה של משטרת בלגיה
*הקומיסריות הכללית
**המחלקה לשיתוף פעולה משטרתי בינלאומי - כוללת לשכות קישור למשטרות מקבילות במדינות שכנות וקישור לאינטרפול ויורופול.
**המחלקה ליחסים עם משטרות מקומיות
**המחלקה למודיעין מבצעי משטרתי
**מחלקת היחידות המיוחדות - הוקמה ב-1972
**המחלקה לתיאום מרכזי
*המחלקה האדמיניסטרטיבית של המשטרה, המשטרה האדמיניסטרטיבית (הולנדית: Bestuurlijke politie; צרפתית: Police administrative; גרמנית: Verwaltungspolizei) כוללת חמישה משימות: אבטחה, סיוע כללי, תחבורה ותמיכה אווירית ויבשתית.
**הפלוגות לאבטחת המשפחה המלכותית - ארגון אבטחת אישים בבלגיה
**מחלקת משטרת התנועה
**מחלקת התקשורת המשטרתית - אבטחת גבולות המדינה
**מחלקת הרזרבה הכללית - סיוע למשטרה המקומית
**שירות הפרשים
**שירות האוויר
*המינהל הכללי של המשטרה המשפטית היא המחלקה הפדרלית לחקירות פשיעה והמשטרה המשפטית בבלגיה (הולנדית: Gerechtelijke politie; צרפתית: Police judiciaire; גרמנית: Gerichtspolizei).
**חטיבת המודיעין והמבצעים (DJO)
**החטיבה לפשע אישי (DJP) אחראית למאבק בסחר בבני אדם
**החטיבה לפשעי רכוש (DJB) אחראית למאבק בגנבות רכב, הברחות שונות, גנבת יצירות אמנו, שודים מזוינים והברחות נשק
**החטיבה לפשע פיננסי וכלכלי (DJF) נאבקת בשחיתות, פשעי כלכלה ופשע מאורגן כלכלי ופשעי מחשב
**היחידה הפדרלית לפשעי מחשב
**חטיבת הפשע המאורגן (DJC) נאבקת בפשע המאורגן ברמה אסטרטגית, טקטית ומבצעית. נלחמת בכנופיות פשע כ"מלאכי הגיהנום" הקנדיים ואנשי המאפיה הרוסית, הבלקנית והאסייתית
**התוכנית הפדרלית להגנת עדים
**החטיבה לזיהוי פלילי (DJT)
**החטיבה לפשע צבאי (DJMM) חוקרת פשעים ומעשי שחיתות בשורות הצבא הבלגי

* ועדה פ' - ועדת הפיקוח הפרלמנטרית על המשטרה הבלגית

## קישורים חיצוניים

* 

קטגוריה:בלגיה: צבא וביטחון
קטגוריה:משטרות פדרליות
קודקס הירושה האחיד

**קודקס הירושה האחיד** (אנגלית: **Uniform Probate Code**) הוא חוק בענייני ירושה שנוסח על ידי המועצה הלאומית לאחידות החוק בין מדינות ארצות הברית. 

העבודה על ניסוח הקודקס החלה בשנת 1964 וגרסה ראשונה של הקודקס פורסמה בשנת 1969. במהלך השנים הוכנסו שינויים לקודקס, האחרון שבהם בשנת 2006. בעקבות הצגתו, אומץ הקודקס על ידי 16 מדינות בשנת 1969. מדינות אלו היו: אלסקה, אריזונה, קולורדו, פלורידה, הוואי, איידהו, מיין, מישיגן, מינסוטה, מונטנה, נברסקה, ניו מקסיקו, דקוטה הצפונית, דרום קרולינה, דרום דקוטה ויוטה. מדינות נוספות של ארצות הברית אמצו חלקים של הקודקס. אולם גם בין המדינות שאמצו באופן מלא את הקודקס, ישנם הבדלים בין הנוסח של הקודקס במדינות שונות. בית משפט בפלורידה פסק שעורך דין שטעה בגלל שהסתמך על נוסח הקודקס באתר הרשמי של המועצה הלאומית לחוקים אחידים או על נוסח של הקודקס במדינה אחרת, אינו יכול לבקש התחשבות בגלל טעותו.  

בשנת 1990 תוקן הקודקס על מנת להכיר בצוואה שוללת שלא הוכרה קודם לכן בהתאם לנהוג במשפט המקובל. 

## קישורים חיצוניים
*UNIFORM PROBATE CODE, 2006

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: חוק ומשפט 
קטגוריה:דיני ירושה
המשטרה הפדרלית של גרמניה

**המשטרה הפדרלית של גרמניה** (בגרמנית: **Bundespolizei**; בקיצור: **BPOL**) היא ארגון אכיפת חוק פדרלי ממשלתי הכפוף למשרד הפנים הפדרלי של גרמניה שהוקם ב-1951 ככוח הגנת הגבול הפדרלי (BGS, Bundesgrenzschutz), ב-1 ביולי 2005 משמר הגבול הפדרלי הגרמני הפך למשטרה הפדרלית. מטה הארגון ממוקם בפוטסדאם.

## משימות הארגון
המשטרה הפדרלית בגרמניה אחראית על:
*ביטחון הגבולות באמצעות Grepo - משטרת הגבולות (Grenzpolizei) שכוללת את משמר החופים הפדרלי הגרמני (Küstenwache des Bundes) שהוא ארגון פדרלי לאבטחת גבולותיה הימיים של גרמניה.
*אבטחת מתקנים פדרליים ושגרירויות זרות בערים הפדרליות.

## ראו גם
*משטרת הפלילים הפדרלית (גרמניה)

## קישורים חיצוניים

* 

* האתר הרשמי של המשטרה הפדרלית הגרמנית

קטגוריה:גרמניה: ארגונים משטרתיים
קטגוריה:משטרות פדרליות
מסטיף ספרדי

**מסטיף ספרדי** או **מסטין אספניול** הוא גזע של כלב השייך לקבוצת המסטיף. המסטיף הספרדי נוצר בחצי האי האיברי ככלב שמירה, שמטרתו הגנה על משק החי מפני זאבים וטורפים אחרים.

המסטיף הספרדי הובא ליוון כאות הוקרה בין ספרד ליוון והוא שימש את היוונים בצי הימי של פינקיה שהשתמשו בכלבים בקרבות בגלל כוחם. בהמשך, במהלך הכיבוש הספרדי על אמריקה השתמשו הכובשים הספרדים במסטיף הספרדי ובסוג הכלבים מולסירס בקרב מול הילידים האמריקאים, הילידים האמריקאים פחדו מאוד מהכלבים האלה בגלל כוחם ואכזריותם.

מראהו דומה לגזע המסטיף, הגזע מתאפיין בראש גדול וחזק, עם קפלים רופפים על העור וסנטר כפול על הצוואר. הזכרים יכולים להגיע לגובה של 70 עד 85 סנטימטר בגובהם ולמשקל של 50-65 קילו. הנקבות יכולות להגיע לגובה של עד 65 סנטימטר ולמשקל של 50- 60 קילו. כלבים מקו דם תערוכות יכולים להגיע למשקל של עד 120 קילו.

לגזע זה יש לוע ארוכה יותר בהשוואה לסוגי המסטיף השונים. הם מתאפיינים בעיניים קטנות ואוזניים נופלות שמזכירות בצורתן משולש. שיערו בדרך כלל אדמדם או חום בגוון צהוב, אבל יכול להיות גם מנומר, שחור או אפור.

## קישורים חיצוניים

קטגוריה:הקבוצה השנייה של הפדרציה הבין-לאומית לכלבנות
קטגוריה:הקבוצה השישית של מועצת הכלבנות האוסטרלית הלאומית
קטגוריה:גזעי כלבים
שמורת גאון הירדן

**שְׁמוּרַת גְּאוֹן הַיַּרְדֵּן** הוא שם כולל לחמש שמורות טבע מוכרזות הנמצאות בחלקו הצפוני של גאון הירדן בעמק בית שאן. השמורות משתרעות משער קיבוץ חמדיה שבצפון העמק, עד קיבוץ טירת צבי שבדרום העמק.

## גאוגרפיה
שמורות גאון הירדן הן:
*שמורת חמדיה – ידועה גם בשם שמורת טבע גאון הירדן חמדיה
*שמורת טירת צבי – ידועה גם בשם שמורת טבע גאון הירדן החוף השקט טירת צבי
*שמורת כפר רופין – ידועה גם בשם שמורת טבע גאון הירדן כפר רופין
*שמורת מעוז חיים – ידועה גם בשם שמורת טבע גאון הירדן מעוז חיים (אל עזאויה)
*שמורת עין ג'ינדה

השמורות כוללות בתוכן קטעים מנהר הירדן.

## החי והצומח
השמורות ברוכות בעצים וצמחיית סבך עבותה ואף בחיות בר רבות כגון חתולי בר, קרקלים, חתולי ביצות, חזירי בר, נמיות, זאבים, תנים ומיני עופות רבים.

## היסטוריה
שמורות עין ג'ינדה וטירת צבי (החוף השקט) הוכרזו בדצמבר 1969. שמורת מעוז חיים הוכרזה ביולי 1970. שמורת כפר רופין הוכרזה ביולי 1972. ושמורת חמדיה הוכרזה במאי 1988.

## ראו גם
* נהר הירדן
* בקעת הירדן

## לקריאה נוספת
* צבי אילן, ** בקעת הירדן ומדבר שומרון**, הוצאת עם עובד, 1973.
* יהושע בן אריה, **עמק הירדן התיכון**, הוצאת הקיבוץ המאוחד, 1965.
* עמנואל הראובני, **קום והתהלך בארץ, מדריך שמורות טבע בישראל**, הוצאת זמורה ביתן, 1993 – ערך: שמורות גאון הירדן.
* עוזי פז, **ארץ הצבי והיעל**, הוצאת מסדה, רשות שמורות הטבע, 1981 – ערך: שמורות גאון הירדן.
* 

## קישורים חיצוניים
* רשימת שמורות הטבע והגנים הלאומיים בישראל – אתר רשות הטבע והגנים.

## הערות שוליים

קטגוריה:נהר הירדן
גאון הירדן
פרידריך פון שולץ

**פרידריך פון שולץ** (בגרמנית: **Friedrich von Scholtz**; 24 במרץ 1851, פלנסבורג, פרוסיה – 20 באפריל 1927, בלנשטדט, רפובליקת ויימאר) היה גנרל גרמני, שכיהן כמפקד הקורפוס ה-20 והארמייה השמינית של צבא הקיסרות הגרמנית בחזית המזרחית במלחמת העולם הראשונה ובהמשך כמפקד כוחות מעצמות המרכז בחזית המקדונית.

## ביוגרפיה
### תחילת הקריירה
פון שולץ סיים את האקדמיה הצבאית ב-1870 והתנדב כצוער למלחמת צרפת–פרוסיה. לאחר המלחמה למד באקדמיה הצבאית בפוטסדם וב-9 במרץ 1872 הוסמך כקצין ארטילריה בדרגת סגן. בין השנים 1874–1876 הדריך בבית הספר לארטילריה בברלין וב-1901 הועלה לדרגת אוברסט. ב-1908 מונה לפקד על הדיוויזיה ה-21, וב-1 באוקטובר 1912 הועלה לדרגת גנרל חיל התותחנים בצבא הקיסרי, ומונה למפקד הקורפוס ה-20.

### מלחמת העולם הראשונה
עם פרוץ מלחמת העולם הראשונה היה פון שולץ מפקד על הקורפוס ה-20 של הצבא הגרמני ועימו נלחם במסגרת החזית המזרחית בקרב טננברג וקרב לודז'. ב-26 במאי 1915 התמנה בנוסף כמפקד הארמייה השמינית וכוחותיו נשלחו לאבטח את קווי הביצורים ליד הורדנה. ב-29 בספטמבר 1915 פורקה הארמייה השמינית, ופון שולץ נשאר בתפקידו כמפקד הקורפוס ה-20. ב-28 באוקטובר 1915 הפך הקורפוס ה-20 שבפיקודו לפלגת הארמייה שולץ. ב-2 בינואר 1917 מונה למפקד הארמייה השמינית.

ב-22 באפריל 1917 הועבר מהחזית המזרחית לזירת הבלקן, במסגרת החזית המקדונית, כדי להחליף את הגנרל אוטו פון בלוב שהועבר לחזית האיטלקית. הגרמנים הרכיבו את קבוצת הארמיות שולץ, כוח בפיקודו של הגנרל שולץ שנועד ליישם מדיניות מתואמת מטעם מעצמות המרכז בחזית זו והורכב מהארמייה ה-11 הגרמנית והארמייה הראשונה הבולגרית שהורכבה מ-7 דיוויזיות בגיבוי פיקודי של קציני מטה גרמנים ואוסטרו-הונגרים. לכוח צורפה גם הארמייה השנייה של צבא בולגריה, אך היא נותרה תחת פיקוד עצמאי בהתאם לבקשתו של ניקולה ז'קוב מפקד החזית הבולגרי. חוסר האיזון בין כמות הקצינים הגרמנים לקצינים הבולגרים, אשר פיקדו על האוגדות הבולגריות גרם להתמרמרות גוברת וירידה במורל בלחימה בקרב החיילים והקצינים הבולגרים. בנוסף, לא יחס פון שולץ חשיבות לתנאי הקרקע הקשים מחד ולהתעצמותו הגדלה והולכת של צבא מדינות ההסכמה בחזית, מאידך.

בספטמבר 1918 פתחו כוחות מדינות ההסכמה בפיקודו של הגנרל הצרפתי לואי פראנשה ד'אספרה במתקפה לאורך עמק הווארדאר. המתקפה החלה בהפגזה ארטילרית כבדה מ-500 תותחים מגזרת ביטולה ועד נהר הווארדאר. בשל הפגזת ההסחה, סבר הגנרל פון שולץ שהמתקפה תתנהל באזור ביטולה וריכז את מרבית כוחותיו שם. כפועל יוצא מטעות זו, נאלץ פון שולץ להורות על נסיגה רחבה של כוחותיו לאורך כל החזית המקדונית במטרה לייצב קו חדש, אך הכוחות הבולגרים התמוטטו, עניין שהוביל לקריסת החזית כולה ולבסוף לכניעת ממלכת בולגריה.

פון שולץ שוחרר מהשירות הצבאי ב-24 בינואר 1919, פרש לחייו הפרטיים והלך לעולמו 8 שנים מאוחר יותר והוא בן 76 שנים.

## ראו גם
* הקיסרות הגרמנית במלחמת העולם הראשונה

## לקריאה נוספת
* H. Collinson Owenחזית סלוניקי ומה שאחריה-הזירה הצדדית שסיימה את המלחמה הגדולה, באתר www.archive.org, .

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גנרלים בצבא הקיסרות הגרמנית
קטגוריה:החזית המקדונית במלחמת העולם הראשונה
קטגוריה:החזית המזרחית במלחמת העולם הראשונה
קטגוריה:גרמנים במלחמת צרפת–פרוסיה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אנשי צבא פרוסים
קטגוריה:גרמנים שנולדו ב-1851
קטגוריה:גרמנים שנפטרו ב-1927
המשטרה הפדרלית של ארגנטינה

**המשטרה הפדרלית של [[ארגנטינה]]** (בספרדית: **Policía Federal Argentina**; בקיצור: **PFA**) אחראית לכל תפקידי השיטור במחוז הפדרלי של בואנוס איירס כשהיא יורשת את התפקיד הזה מידי משטרת המטרופולין לשעבר. המשטרה הוקמה ב-24 בדצמבר 1943.
## היסטוריה
ב-1580 הקפטן חואן דה גאראיי ייסד מיליציית שיטור מקומית שנודעה בשם "משטרת בואנוס איירס" (Policía de Buenos Aires) ב-1880 ירשה אותה משטרת הבירה (Policía de la Capital) שב-1943 הפכה למשטרה הפדרלית.

ב-24 בדצמבר 1943, הנשיא הארגנטינאי, פדרו פאבלו רמירס חתם על צו מס' 17.750 להקמת המשטרה הפדרלית, רעיון שהועלה על ידי מפקד המשטרה, אמיליו רמירס, בנו של הנשיא. המשטרה לא החליפה מיד את משטרת הבירה, אלא תחילה נטלה ממנה סמכויות שונות; ב-7 בפברואר 1944, המשמר הנשיאותי של הבית הוורוד (מעון הנשיא הארגנטינאי) היה לחלק מהמשטרה הפדרלית.

בינואר 2017 ניטלו ממנה סמכויות האכיפה בעיר בואנוס איירס והיא פועלת בכל המדינה ובמחוז בואנוס איירס, כשעל תפקידי השיטור בבואנוס איירס אחראית משטרת העיר בואנוס איירס.

## מבנה כללי
המשטרה הפדרלית כפופה למשרד הפנים הארגנטינאי והיא מנוהלת על ידי הנציב הכללי (Comisario General). מטה המשטרה ידוע בשם מחלקת המשטרה המרכזית (Departamento Central de Policía) והוא שוכן ברחוב מורנו 1650, בואנוס איירס.
;המשטרה הפדרלית כוללת:
*מטה כללי/מועצה (Jefatura)
*מחלקת החבלנים הפדרלית (Superintendencia Federal de Bomberos)
*המחלקה לחקירות פדרליות (Superintendencia de Investigaciones Federales)
## כוחות מיוחדים
### [[הקבוצה המיוחדת למבצעים פדרליים]]
יחידת השתלטות משטרתית שהוקמה ב-1994.
### [[היחידה המיוחדת הראשונה (ארגנטינה)|היחידה המיוחדת הראשונה]]
יחידת מבצעים מיוחדים שהוקמה ב-1978 כדי לאבטח את המונדיאל שנערך במדינה והפכה ליחידה העיקרית ללוחמה בטרור של המשטרה הפדרלית בארגנטינה. 

## גלריה

קובץ:Buenos Aires - Plaza de Mayo - Policía Federal Argentina.jpg|קישור=|שוטרים ארגנטינאיים ליד ארמון הנשיאות הקאסה רוסדה
קובץ:Federal Police Vehicle -Buenos Aires 2008 014.jpg|קישור=|מכתזי"ת
קובץ:Ford Focus Mk III de la Policía Federal Argentina.jpg|קישור=|ניידת משטרה של המשטרה הפדרלית של ארגנטינה
קובץ:PFA Antidisturbios.jpg|קישור=|רכב התערבות של היחידה ללוחמה בטרור
קובץ:Efectivos motorizados de la Policía Federal Argentina (PFA).jpg|קישור=|שוטרים רכובים מיחידת האופנועים
קובץ:GE-1 Motorizados.jpg|קישור=|שוטרי היחידה המיוחדת של המשטרה הפדרלית
קובץ:Ranger PFA en Retiro.jpg|קישור=|ניידת משטרה מסוג פורד


## קישורים חיצוניים

*

קטגוריה:ארגנטינה: צבא וביטחון
קטגוריה:משטרות פדרליות
בובי סימונס

**בובי סימונס** (באנגלית: **Bobby Simmons**; נולד ב-2 ביוני 1980) הוא כדורסלן עבר אמריקאי ששיחק בעמדות הסמול פורוורד והקלע.

## קריירת משחק
סימונס נבחר בדראפט בשנת 2001 על ידי סיאטל סופרסוניקס בבחירה מספר 42, אחרי ששיחק שלוש שנים באוניברסיטת דה פול, אך הועבר מיד לוושינגטון ויזארדס בתמורה לפדראג דרובניאק. לפני פתיחת עונת  עבר בעסקת חליפין ביחד עם יוברט דייוויס וריצ'רד המילטון לדטרויט פיסטונס, בתמורה לג'רי סטקהאוס, בריאן קרדינל ורטקו ורדה. שבועיים לאחר העסקה, שוחרר סימונס מדטרויט, וחתם בוויזארדס לעונה נוספת.

ב-26 בספטמבר 2003, עבר סימונס ללוס אנג'לס קליפרס כ. בעונתו הראשונה בקליפרס חווה סימונס את עונת הפריצה שלו, הוא קלע 16.4 נקודות ב למשחק, ובסיום העונה נבחר לשחקן המשתפר של העונה ב-NBA.

באוגוסט 2005 עבר סימונס כשחקן חופשי לקבוצת מילווקי באקס, אך התקשה לשחזר את היכולת הטובה אשר הציג במדי הקליפרס. בשנת 2006, פציעה בקרסול השביתה אותו ממשחק למשך כל עונת .

ביולי 2008 הועבר סימונס ביחד עם אי ג'יאנליאן לניו ג'רזי נטס בתמורה לריצ'רד ג'פרסון. בסיום עונת  עבר סימונס לקבוצת סן אנטוניו ספרס, אך נופה מסגל הקבוצה כבר בחודש נובמבר של אותה השנה.

## סטטיסטיקת קריירה ב-NBA
נכון ל-27 באפריל 2012

### עונה סדירה

### בפלייאוף

## קישורים חיצוניים

* דף השחקן באתר ה-NBA

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלני ניו ג'רזי נטס
קטגוריה:כדורסלני מילווקי באקס
קטגוריה:כדורסלני לוס אנג'לס קליפרס
קטגוריה:כדורסלני וושינגטון ויזארדס
קטגוריה:כדורסלני סן אנטוניו ספרס
קטגוריה:כדורסלני אוניברסיטת דה פול
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני רינו ביגהורנס
קטגוריה:בחירות דראפט של סיאטל סופרסוניקס
קטגוריה:שיקגו: כדורסלנים
קטגוריה:אמריקאים שנולדו ב-1980
דאבסטפ

**דאבסטפ** (באנגלית: **Dubstep**) הוא ז'אנר במוזיקה אלקטרונית, אשר מקורו באנגליה בתחילת שנות ה-2000. הסאונד שלו הושפע במקור מהרבה סגנונות, כגון גריים, גראז' בריטי, טכנו. כיום אפשר לראות המון השפעות ממטאל, היפהופ, פופ, דראם נ' בייס מוזיקת דאבסטפ מאופיינת במספר תכונות שכיחות: הקצב של סגנון הדאבסטפ הוא לרוב בתחום 140–150 פעימות לדקה, ומאופיין במקצב ייחודי שיושב על 4/4 עם דגשים על הפעימה הראשונה והשלישית. מבחינת הסאונד האופייני, סגנון הדאבסטפ מאופיין בצלילי באס נמוכים ו"מבעבעים" (Wobble).

## היסטוריה
### מקורות (1999-2010)
ההוצאה הראשונה של קטע דאבסטפ הייתה בשנת 1999, והיא הייתה קטע אינסטרומנטלי אפל וניסיוני של רמיקס דאב לקטעי 2-סטפ גראז' אשר ניסה לשלב את האלמנטים הפאנקיים של הברייקביט, או את האלמנטים האפלים של הדראם נ' בייס לתוך 2-סטפ. הקטעים הופיעו כחלק מבי-סייד בסינגל.

אחד ממקדמיו הראשונים של הדאבסטפ היה שדרן רדיו ה-BBC ג'ון פיל שהחל לנגן אותו משנת 2003 ואילך. ב-2004, שנתה האחרונה של תוכניתו, הוא הציב את האמנים דיסטנס, דיגיטל מיסטיקז ופלסטישן (ידוע גם כפלסטיקמן) ברשימת "50 האמנים הטובים ביותר של השנה" אשר ערך. הסגנון החל להתפשט אל מחוץ למועדונים קטנים בסוף 2005 ובתחילת 2006; אתרי אינטרנט רבים המוקדשים לז'אנר הופיעו באינטרנט ובכך סייעו לצמיחתה של סצנת ותרבות הדאבסטפ. במקביל, קיבל הדאבסטפ סיקור תקשורתי נרחב למדי במגזיני מוזיקה בולטים כמו The Wire ופיצ'פורק. ההתעניינות בסגנון גדלה באופן משמעותי לאחר שרדיו ה-BBC השיק בינואר 2006 תוכנית קבועה המוקדשת אך ורק לדאבסטפ.

### עלייה לפופולריות במיינסטרים (2010-2014)
ב-2010 הוציאה הזמרת קייטי בי את שיר הדאבסטפ "Katy On a Mission", השיר שהגיע למקום הראשון במצעדי הדאנס והאינדי בבריטניה ולמקום החמישי במצעד הכללי שם, קידם את התקרבות הדאבסטפ אל המיינסטרים. בעקבות כך, שיריהם של אומני דאבסטפ החלו להופיע בערוצי מוזיקה מסחריים כמו MTV האירופי.

אומן הדאבסטפ המושמע ביותר והנחשב ביותר נכון להיום הוא סקרילקס שזכה בשישה פרסי גראמי ופרס VMA.

עם תחילת העשור השני של המאה ה-21 תקופה החלו לחדור בהדרגה אלמנטים מוזיקליים של סגנון הדאבסטפ לשלל סגנונות מוזיקה כגון: מוזיקת פופ, מוזיקת רוק ומוזיקת טראנס. ניתן לאתרם ביצירותיהן של אמנים כגון: סקרילקס, אינפקטד מאשרום, בורגור, קורן, בריטני ספירס, ריהאנה, קניה וסט, דייוויד גטה, זנדאיה קולמן, סלינה גומז, טיילור סוויפט והלהקה הישראלית סטארטאפ.

### חזרה לאנדרגראונד והתפתחות (2014 ואילך)
לאורך העשור השני של המאה ה-21 חלה דעיכה בפופולריות של הדאבסטפ במיינסטרים וחזרה שלו לסצנת האנדרגראונד, אך במקביל הז'אנר הלך והתפתח לכיוונים שונים, ואיתם נוצרו תת-ז'אנרים רבים.

## ראו גם
*רשימה של מוזיקאי דאבסטפ 

## קישורים חיצוניים

* 
* 

## הערות שוליים

*
קטגוריה:מוזיקה אלקטרונית
קטגוריה:לונדון: תרבות
קטגוריה:מוזיקה של המאה ה-21
חולדה סוחרת

ממוזער|Neotoma magister
**חולדה סוחרת** או **אוגר היער** (שם מדעי: *Neotoma*) הוא סוג של מכרסם ממשפחת האוגריים החי באמריקה הצפונית. מיני החולדה הסוחרת קטנים מעט מחולדות אמיתיות ומצוידים בזנב פרוותי. תפוצתם ממקסיקו עד דרום קנדה ובאזורים מסוימים הם נחשבים למזיקים. 
## מאפיינים
החולדה הסוחרת קיבלה את שמה עקב מאפיין מסקרן של התנהגותה: תופעת ה"סחר" או "החלפה". אוגרי יער נחשבים לבעלי חיבה לחפצים נוצצים וכאשר הם מוצאים חפץ כזה, לעיתים ישמטו את מה שהם נשאו לפני כן (אבנים או חומר צמחי) וייקחו את הדבר שמצאו במקום. עקב כך, ידועים בארצות הברית מקרים בהם תכשיטים בבתים כפריים "נעלמו" ובמקומם "הופיעו" חפצים חסרי ערך.

תופעה מעניינת נוספת הקשורה בחולדה הסוחרת היא הרגלי הקינון שלה. דורות של חולדות יכולים לקנן באותו המיקום ולבנות קנים חדשים על שרידי הישנים. לפיכך, קן כזה יכול להיות ממוקם על גבי מצבור עצום
של קנים ישנים. מצבור זה קרוי באנגלית Midden והגדולים שבהם תוארכו כבני 40,000 שנה. קני חולדות עתיקים שכאלה משמשים למחקר ארכאולוגי ופליאונטולוגי.

## מינים

## קישורים חיצוניים

* 

קטגוריה:בעלי חיים שתוארו ב-1825
קטגוריה:טקסונים שתוארו בידי ג'ורג' אורד
קטגוריה:אוגריים
סאמגוק יוסה

**סאמגוק יוסה** (קוריאנית **삼국유사**, מכונה גם מזכרות משלוש הממלכות של קוריאה) הוא אוסף של סיפורי עם ורשומות היסטוריות של קוריאה, המתייחסות בעיקר לשלוש הממלכות של קוריאה, אך גם לממלכות אחרות באותה תקופה ולתקופות לפני כן ואחרי כן. הסאמגוק יוסה והסאמגוק סאגי הם שני המקורות העיקריים להיסטוריה הקדומה של קוריאה והסאמגוק יוסה הוא המקור הקדום ביותר לרבות מהמיתוסים של ימיה הקדומים של קוריאה. 

הסאמגוק יוסה נכתב בסינית קלאסית, ונערך לפחות חלקית על ידי הנזיר הזן בודהיסטי איריאון, לקראת סוף המאה ה-13 (בשנת 1279 או 1281). הסאמגוק יוסה כמו הסאמגוק סאגי נכתב מנקודת מבט על של אזרח ממלכת קוריו הרואה בה ממשיכה של ממלכת שילה ולא של גוגוריו ורוב החומר בה מתייחס לממלכת שילה ורק מיעוט מתייחס לגוגוריו ופקצ'ה. הסאמגוק יוסה והסאמגוק סאגי הסתמכו על גו סאמגוק סא, מקור עתיק על ההיסטוריה של שלוש הממלכות שאינו קיים היום. עם זאת, בניגוד לסאמגוק סאגי שנכתב מנקודת מבט פרו סינית, הסאמגוק יוסה מבטא לאומיות קוריאנית.  

בניגוד לסאמגוק סאגי שנכתב כמאה שנה קודם לכן שהוא בעל אופי עובדתי, הסאמגוק יוסה מתמקד באגדות עם וביוגרפיות מראשית ההיסטוריה של קוריאה. עם זאת, הסאמגוק יוסה מכיל טבלה כרונולוגית אשר במקרים רבים מדויקת יותר מזאת של הסאמגוק סאגי. 

הסאמגוק יוסה מכיל את האגדה של טאנגון ופואמות של היאנגה, היצירות הראשונות שנכתבו באופן פונטי בקוריאנית. 
## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קוריאה: היסטוריה
קטגוריה:יצירות ראשונות ידועות של שפה
פריסטרה

[שמאל|ממוזער|250px|מיקום האי פריסטרה ב[האיים הספורדיים|איים הספורדיים. האי ממוקם דרומית מזרחית לאי אלוניסוס]]
**פריסטרה** (ביוונית: **Περιστέρα** - מילולית: יונה) המכונה גם אספרו או קסרו, הוא אי המהווה חלק מהאיים הספורדיים בצפון הים האגאי. 

מבחינה מוניציפלית האי מהווה חלק מהעיירה אלוניסוס, שעיקרה באי אלוניסוס הסמוך, הנמצא מצפון לאי. ממערב לאי נמצאים איוני אדלפי. האי נמצא במחוז מגנסיה שבאזור תסליה של יוון.

הנקודה הגבוהה ביותר באי היא ההר סטפאני שגובהו 250 מטרים מעל פני הים.

נכון לשנת 1991 התגוררו באי שלושה תושבים בלבד, אולם מדגם אוכלוסין משנת 2011 מציין כי באי מתגוררים שלושים תושבים.

## קישורים חיצוניים

*פרטים על האי פריסטרה
*אתר רשמי של העיר אלוניסוס

קטגוריה:יוון: איים
מחלת הריריות בבקר

[שמאל|ממוזער|150px|[כיב על לשון עגל]]
**מחלת הריריות בבקר** (הידועה גם בשם **BVD**) היא מחלת בקר נגיפית בקרום הרירי הפוגעת בתפוקת הבקר ומגדילה את הסיכוי למוות בקרב הבקר. המחלה אינה פוגעת בבני אדם ואינה עוברת לחלב אך גורמת לנזקים כלכליים כבדים לרפתנים. בישראל המחלה מהווה גורם מספר אחד להפלות בבני בקר. המחלה עוברת בעיקר אנכית מהאם לעובר, אך תיתכן הדבקה אופקית דרך נוזלי גוף.

המחלה נגרמת מנגיף RNA מסוג פסטיווירוס (*Pestivirus*) מסוג 1 או 2, ממשפחת הפלאוויווירידה. גורם גם למחלת בורדר בצאן ולמחלת כולרה בחזירים. ישנם זנים ציטופתיים ולא ציטופתיים (אלו שגורמים או לא גורמים לנזק תאי תוך כדי יציאה מהתא).

למחלה שני מופעים קליניים:
# BVD (Bovine viral Diarrhea), מחלת שלשולים, בעגלים צעירים מאוד (עגלים מגיל 3 שבועות עד 3 חודשים שנדבקו ברחם אימם) ובפרות בוגרות (שלשול דמי, סינדרום טרומבוציטופניה המורגי).
# MD (Mucosal Disease), מחלת ריריות, ביונקים צעירים (מגיל חצי שנה עד שנתיים).
למעשה, למחלה השפעה מועטה על בקר שנדבק בהיותו בוגר, אלא אם מדובר על פרה בהריון. פרה בהריון עשויה להפיל או להדביק את העובר והוא ייוולד חולה.

## קישורים חיצוניים
*E. J. Richey, DVM, Bovine Viral Diarrhea (BVD) - באתר EDIS 

## הערות שוליים

קטגוריה:מחלות בעלי חיים
וינסנט גאלו

**וינסנט גאלו** (באנגלית: **Vincent Gallo**; ) הוא שחקן, במאי, תסריטאי ומוזיקאי אמריקאי. הוא זכה במספר פרסים, כולל גביע וולפי לשחקן הטוב ביותר, והיה מועמד לעוד מספר רב, כולל פרס דקל הזהב ופרס אריה הזהב.

## ביוגרפיה
וינסנט גאלו נולד בבאפלו, ניו יורק להורים שהיגרו מסיציליה. גאלו גר בעיר ניו יורק בשנים 1978-2002 ובמשך חייו טייל ברחבי אירופה ותקופה קצרה חי בפריז וברומא.

בשנות השמונים החל לעסוק בקולנוע תחילה כשחקן. הוא שיחק בסרטים בחורים טובים (1990), וחלום אריזונה (1993).

בשנת 1998 ביים את סרט הבכורה שלו "באפלו 66" בתקציב של 1.5 מיליון דולר.
בשנת 2003 גאלו ביים את הסרט "הארנב החום" אשר ספג ביקורות שליליות.

בשנת 2022, גאלו הופיע בסרט "כלואה", תפקיד המשחק הראשון שלו מאז שנת 2013.

גאלו פעיל גם בתחום המוזיקה כנגן גיטרה בס בלהקות רוק אלטרנטיבי שונות.

וינסנט תומך במפלגה הרפובליקנית.

## פילמוגרפיה נבחרת וחלקית
*כמו שזה - 1985
*בית הרוחות - 1993
*חלום אריזונה - 1993
**Truth or Consequences, N.M.*  - 1997
*לוס אנג'לס בלי מפה - 1998
*באפלו 66 - 1998 - במאי ותסריטאי
*צרות מדי יום - 2001
*החלמה מהירה - 2001
*הארנב החום - 2003 - במאי ותסריטאי
*מוסקבה מתחת לאפס - 2006
*יומיים בניו יורק - 2012
*כלואה - 2022
**The Policeman* - TBA

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:שחקני קולנוע וטלוויזיה אמריקאים
קטגוריה:מוזיקאים אמריקאים
קטגוריה:מוזיקאי רוק אלטרנטיבי
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:זוכי גביע וולפי
קטגוריה:אמריקאים ממוצא איטלקי
קטגוריה:אמריקאים שנולדו ב-1961
בוסתן אברהם

**בוסתן אברהם** הוא הרכב מוזיקלי ישראלי שהקים אבשלום פרג'ון בשנת 1991.

הלהקה הוקמה במטרה ליצור מוזיקה ישראלית מקורית, שתשלב בין הצלילים המערביים לבין מוזיקה מזרחית וערבית. הלהקה מנגנת בעיקר יצירות מקוריות ועיבודים כליים ליצירות מסורתיות. בין היתר הופיעה הלהקה במדינות צפון אמריקה, מערב אירופה וסקנדינביה, כמו גם בהונג קונג ובפסטיבל ישראל לשנת 1996.

## חברי הלהקה
* תייסיר אליאס – עוד וכינור
* נאסים דקואר - כינור
* מיגל הרשטיין – גיטרה ובנג'ו
* אבשלום פרג'ון – קאנון
* חגי כהן מילוא - קונטרבס
* נאור כרמי – קונטרבס וגיטרה בס
* אמיר מילשטיין – חליל
* עמנואל מן - גיטרה בס
* יהודה סיליקי - באגלאמה
* זוהר פרסקו – כלי הקשה

## אלבומי הלהקה
**בוסתן אברהם*, (1992)
**תמונות בחלון המצויר*, (1994)
**עבדאי*, (1996) - אלבום משותף לבוסתן אברהם ולנגן הלירה האירי רוס דאלי.
**פנאר*, (1997) - אלבום בו התארחו המוזיקאים ההודיים הנודעים זאקיר חוסיין והאריפרסד שאורסיה.
**חמסה*, (2000)
**עשרה*, (2000) - אלבום אוסף המסכם את העשור הראשון לפעילות ההרכב.
**הופעות חיות*, (2003)

## קישורים חיצוניים

* 

קטגוריה:להקות אתניות ישראליות
קטגוריה:להקות פולק ישראליות
קטגוריה:להקות שהוקמו בשנת 1991
האיים הספורדיים

**האיים הספורדיים** (ביוונית: **Βόρειες Σποράδες** - מילולית - האיים המפוזרים) הם קבוצת איים (ארכיפלג) הממוקם לחופה המזרחי של יוון, בצפון הים האגאי, צפון-מזרחית לאי אביה.

קבוצת האיים כוללת 24 איים מהם חמישה מיושבים: אלוניסוס, סקיאתוס, סקופלוס, פריסטרה וסקירוס (מספר מועט של תושבים מתגוררים גם באיוני אדלפי).

מרבית האיים הספורדיים משתייכים מבחינה אדמיניסטרטיבית למחוז תסליה, אולם האי סקירוס שייך למחוז מרכז יוון.

בשנת 1992 הוקם באזור האיים גן לאומי שמטרתו להגן על בעלי חיים בסכנה, ובמיוחד על כלב ים נזירי מצוי. בגן הלאומי נמצאים גם הדולפינן, סטנלה מפוספסת ודולפין. באי פיפרו מתקיים קינון של מאות פרטים של בז חופים, וכן שחף אדום-מקור שהוא מין נדיר ממשפחת השחפיים (Audouin's Gull}.

## קישורים חיצוניים

* תיאור האיים הספורדיים באתר "למטייל"
* 
* 

## הערות שוליים

ספורדיים
ספורדיים
זיץ

**זיץ** (תרגום מיידיש: **שב**) הוא מושג המבטא בעולם החסידות מסיבת אנשים יחד. בישיבות הליטאיות והספרדיות משמעות המושג היא התכנסות לשירה משותפת.

## פירוש המילה
פירוש המילה "זיץ" ביידיש הוא ישיבה (שיושבים יחד). שמות נוספים לזיץ הם: "שבת אחים", "פַארבְּרֶענְגֶען" (בחב"ד), "בָּאטֶע" (כינוי לאספה בליל שבת בויז'ניץ) "טרינק" (בחסידות גור), "חבר'ה" (בחסידות גור ובחסידות בעלז), "קאווע" (כלומר שיושבים על קפה, בחסידות בעלז בגליציה).

## המטרה
מטרת ה"זיץ" העיקרית היא יצירת קשר חברתי בין האנשים ('דיבוק חברים'), שהוא אחד מיסודות החסידות. על פי החסידות, דיבוק חברים מועיל לא רק להגברת האחווה בין החסידים, אלא גם להתחזקות בעבודת ה' והתעוררות רוחנית. בספר מאור ושמש כתוב, שאחד מחידושיו של הבעל שם טוב הוא, שעד זמנו ידעו שכדי להתעלות יש להתבודד ולפרוש מחברת בני אדם, ואילו הבעל שם טוב חידש שעל ידי התאספות, אפשר להגיע לדרגות יותר גבוהות. רבי ישראל מרוז'ין, אמר פעם שעל ידי אספת חסידים, ינצלו מבעיות האמונה.

בליל שבת נוהגים בחסידויות רבות להתאסף בבית הכנסת ולשיר זמירות שבת ולדבר בענייני פרשת השבוע ועבודת ה', כתחליף לטיש הנערך במעמד האדמו"ר בזמן זה. זיץ זה נועד בעיקרו בשביל להתעורר לקדושת השבת, אשר על פי החסידות, מרוממת את האדם ונותנת כח לכל ימי השבוע. כמו כן חסידים רבים נוהגים לאכול יחד סעודת מלווה מלכה וסעודת ראש חודש. בסעודת מלווה מלכה נהוג בדרך כלל לספר סיפורי צדיקים.

בחלק מהחסידויות נהוג שבני האדמו"ר או נכבדי הקהילה מנהלים את הזיץ בליל שבת. בדרך כלל מנהל הזיץ אומר דברי תורה ומנהל את השירה. בחסידות ויז'ניץ ובחסידות סלונים ההתאספות בליל שבת היא חובה, ואף כשמתנהל טיש, עורכים החסידים זיץ, לעיתים עד עלות השחר.

בחסידות ברסלב ישנו דגש מיוחד על התאספויות. שם בדרך כלל נהוג ללמוד בזיץ את ספרי החסידות. יש ממשפיעי ברסלב שאומרים שיעור על הספר סיפורי מעשיות שלפי המקובל בחסידות ברסלב הסיפורים שבתוכו הם משלים לעבודת השם ומפרשים אותו בהרחבה. משפיעים אחרים לומדים את הספר ליקוטי מוהר"ן.

בחסידות חב"ד נערכות התוועדויות ("פאברענגענ'ס") על ידי האדמו"רים (בעבר), או על ידי המשפיעים. בהתוועדות מדבר האדמו"ר או המשפיע דברי חסידות והתחזקות, מספר סיפורי צדיקים, שר ניגונים ואף מנהל שיחות אישיות. בהתוועדויות אלו נוהגים לשתות משקה אלכוהולי (לרוב וודקה או ויסקי).

## בעולם הישיבות הליטאי והספרדי
בישיבות תוכן הזיץ כולל שירה יחד, וזמן גיבוש תורני. ערב זיץ מקובל בקעמפים קייטנות, במחנות או בכנסים מיוחדים, ואף יש ישיבות שנוהגים כאחת לחודש לערוך זיץ.

השירים ששרים בזיצים הם בדרך כלל שירי רגש.

## חבורות חסידיות
ברוב החסידויות יש מסגרת לבחורי החסידות הנקראת "חבורה". החבורה מותאמת לכל שכבת גיל, ובחצרות מסוימות אף לפי מקום הלימודים. מטרות החבורה הן הקניית ידע חסידי וגיבוש הבחורים סביב זהותם החסידית. בדרך כלל מתאספים חברי החבורה פעם בשבוע ושומעים שיחה מראש החבורה, בדרך כלל אברך. בחלק מהישיבות הליטאיות הקימו ראשי הישיבה חבורות לבחורים החסידיים הלומדים בישיבה. בכמה חסידויות יש חבורות (חברה'ס) אף לאברכים, ובה הם משוחחים בענייני עבודת ה' וחסידות. בחסידות גור נהוג לערוך מדי פעם סעודה בבית אחד החברים.

## ראו גם
* טיש
* התוועדות
* שירה בציבור

## הערות שוליים

קטגוריה:חסידות
קטגוריה:שירה בציבור
קטגוריה:מילים וביטויים ביידיש
קטגוריה:מנהגי שבת
ארתור קוגן

**ארתור קוגן** (נולד בליטא, בשנת 1959) הוא במאי ומורה תיאטרון ישראלי, מנהל אמנותי-פדגוגי בבית צבי.

## ביוגרפיה
קוגן נולד בליטא ועלה לישראל עם משפחתו ב-1971. הוא בוגר בית הספר לקציני ים עכו במגמת מכונאות ימית. לאחר שירותו הצבאי למד בטכניון הנדסת תעשייה וניהול, והוכשר כמהנדס. אולם תמיד חלם לעסוק בתיאטרון והחליט ללמוד במגמת בימוי של החוג לתיאטרון באוניברסיטת תל אביב, במקביל לעבודתו כמהנדס.

## קריירה בתיאטרון
עבודתו הראשונה, כסטודנט שנה שלישית בחוג לתיאטרון, הייתה בימוי המחזה "אהבה רוסית" בשנת 1991, בכיכובה של אירינה סלזניובה, ובהפקת תיאטרון הקאמרי.

קוגן מלמד בבית הספר הגבוה לאמנויות הבמה "בית צבי" ובחוג לתיאטרון באוניברסיטת תל אביב.

בשנים 1994–2004 ניהל את מגמת התיאטרון בבית הספר לאמנויות ע"ש "תלמה ילין".

שתי הצגות של שייקספיר שביים ("ריצ'רד השני" ו"ריצ'רד השלישי") זכו לביקורות נלהבות. וקוגן זכה בפרס התיאטרון הישראלי בקטגוריית במאי השנה .

ב-2014 נבחר למנהל פדגוגי ואמנותי בבית הספר למשחק ולאמנויות התיאטרון "בית צבי".

### מדבריו על תפקיד הבמאי
לדבריו, העיסוק החשוב ביותר של הבמאי הוא חקירת מהות הקיום האנושי ועל כן במאי חייב להיות גם פדגוג, כי ההוראה מזינה אותו כאדם יוצר, מלמדת אותו את מה שהוא עדיין לא יודע או שכבר הספיק לשכוח. את הידע שרכש, הבמאי מיישם בצורת הצגה.

## פרסים

* פרס ראשון בפסטיבל תיאטרונטו למחזה "אהבה רוסית" 1991.
* ב-2013 זכה בפרס הבמאי המצטיין על שם יוסף מילוא
* ב 2013 זכה בפרס במאי השנה.

## המחזות שביים
*אהבה רוסית, האשה בשחור, ריצ'רד השני, ריצ'רד השלישי, איבנוב – תיאטרון הקאמרי.
*אכזר ורחום– תיאטרון הבימה.
*צל של אשה, פועלת זרה – תיאטרון בית ליסין.
*בגידה – תיאטרון החאן.
*ביירות, אלזה, אחים בדם, כובע מלא גשם, משחקי פיג'מה, בית ברנרדה אלבה, רשומון, ריצ'רד השני, ליל ירח לממזר, שד היער, ארץ אחרת, קברט, הדה גאבלר, בית הבובות, אאידה, ריצ'רד השלישי – תיאטרון הספרייה.
*נערות הגן, שירת הלוויתן, תמונות, גן ריקי, ציד המכשפות, השודדים, הערב מחזמר, מקבת', אופרת הקבצנים, נפש יהודי, הרביעייה, גברתי הנאווה, זעקי, ארץ אהובה, הבחורים מסירקוז, בריטניקוס, ליקוי מאורות, אקווס – תיאטרון בית צבי.
*הדה גאבלר, ארקדיה, ציד המכשפות – תיאטרון אוניברסיטת תל אביב.
*מברודוויי לירושלים – ערוץ 10.

## פרסים
* פרס מילוא, 2012.
* פרס התיאטרון הישראלי בקטגוריית בימוי, 2013.

## חברות בוועדות
*1998–1999 – חבר האקדמיה לפרס התיאטרון הישראלי.
*1997–1999, 2004 – חבר בוועדת פרס הדסה ורפאל קלצ'קין.
*2003–2004 – חבר בקרן התרבות אמריקה-ישראל.
*2007 – חבר בוועדת פרס רוזנבלום לאמנויות הבמה.

## קישורים חיצוניים
* ענת מוניץ, ריאיון: מחזמר מהאגדות, באתר הבמה, 18 בדצמבר 2011.
* .
* 
* , פורסמה במקור בטיים אאוט תל אביב, 22 ביולי 2012.
* .
* .

## הערות שוליים

קטגוריה:במאי תיאטרון ישראלים
קטגוריה:מורים למשחק בישראל
קטגוריה:זוכי פרס התיאטרון הישראלי
קטגוריה:זוכי פרס מילוא
קטגוריה:בוגרי בית הספר לקציני ים עכו
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:בוגרי אוניברסיטת תל אביב: תיאטרון
קטגוריה:סגל תלמה ילין
קטגוריה:סגל בית צבי
קטגוריה:סגל אוניברסיטת תל אביב: תיאטרון
קטגוריה:ישראלים שנולדו ב-1959
שביל נט

שמאל|ממוזער|250px|לוגו החברה
שמאל|ממוזער|250px|קטע לדוגמה ממפת הערבה של שביל נט
**שביל נט** היא חברת DATA וקטורי, המבצעת סקרי שטח, מיפוי והוצאה של מפות שטח טופוגרפיות ברמה ארצית. ה DATA כולל גם מידע עירוני של כבישים, רחובות ומחלפים. חברת שביל נט אוספת חומר מעודכן ומפורט מהשטח המביא ליצירת DATA וקטורי, מעודכן ובעל רמת מהימנות ודיוק גבוהים המוכנים לשימוש בשטח. החברה מוציאה מפות טופוגרפיות דיגיטליות וכן מפות מודפסות. החברה הוקמה בסוף שנת 2005 על ידי אורי בן זאב ואיתי פורת. בתחילת דרכה החברה הוציאה רק מפות שתיארו אזורי רכיבת אופניים, אך ב-2006 שינתה את קו פעולתה והחלה מפרסמת מפות טופוגרפיות אחרות הפונות גם להולכי רגל, ג'יפאים ורוכבים על סוסים.

החברה מוציאה לאור מפות טיולים מרמת הגולן בצפון ועד הרי אילת בדרום, המפות כוללות דרכי עפר ושבילים מסומנים ולא מסומנים, סינגלים לרוכבי אופניים, נקודות עניין ואתרים ועוד. בנוסף מוציאה החברה מפות דיגיטליות בקנה מידה 1:25,000   לאייפון, אנדרואיד, מחשבים ביתיים ומכשירי ניווט, בכיסוי ארצי. החברה הוציאה גם מפות מיוחדות כמו ערכת הולכים בשביל ישראל, מפות לשבילים מיוחדים כמו: שביל הגולן, שביל ים לים, שביל סובב מכתש רמון ועוד. שביל נט היא החברה היחידה בישראל ואולי גם בעולם שמסווגת את השבילים להליכה ורכיבה לפי רמות קושי. ייחוד נוסף של המפות הוא שחלקים גדולים מהן (מפות מודפסות) וכל המפות (הדיגיטליות) מוגשים בקנה מידה גדול מזה המקובל במפות סימון השבילים של החברה להגנת הטבע.

## קישורים חיצוניים
*אתר שביל נט
* 

קטגוריה:חברות תוכנה ישראליות
קטגוריה:ישראל: קרטוגרפיה
קטגוריה:ישראל: חברות שהוקמו ב-2005